《高山流水》
清代·蒋敦复

松风一榻响潇潇。倚天涯、霜鬓愁雕。夜雨宿青原，可怜瘦尽琴腰。

伤心事、莫话南朝。江山付，秋壑红羊劫换，白雁声高。

念君恩重处，难把壮怀销。

寥寥。余音寄徽外，天水碧、落日寒潮。回首望中原，烽火万井萧条。

旧君弦、谁续鸾胶。断魂招，惟有桐心不死，桐尾先焦。

剩凄凉玉带，残墨泪痕飘。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。